மனிதர்களின் கட்டுப்பாடின்றி தம்மைப் பெருக்கிக் கொள்ளும் திறன் கொண்டவைகளின் மரபணுக்கள் மாற்றியமைக்கப்படுவதால் என்ன நடக்கும் என்பது இன்னமும் முழுமையாக ஆராயப்படவில்லை. தனக்குள் ஒரு வகையான சமநிலையை வைத்துள்ள இயற்கைக்கு இவற்றால் என்னென்ன தாக்கங்கள் ஏற்படும் என்பது குறித்தும் முழுமையான ஆய்வுகள் இல்லை. மண்ணில், மனிதரிடம் ஏற்படும் தாக்கமும் முழுமையாக அறியப்படவில்லை என்பதாலும் உயிரினத்தின் அடிப்படை மூல ஆதாரத்தில் கை வைப்பதால் என்னென்ன நடக்கும் என்பது தெரியாததாலும் உலகமெங்கும் எதிர்ப்பு உள்ளது.